আইএবি নিউজ : ইসলামী আন্দোলন বাংলাদেশের কেন্দ্রীয় নেতৃবৃন্দ বলেছেন, সরকার নির্বাচনী ওয়াদা অনুযায়ী দেশবাসীকে ১০টাকা কেজিতে চাল খাওয়াতে ব্যর্থ হয়েছে। বর্তমানে চালের কেজি ৬৫/৭০ টাকা। সরকার চাল, ডাল, তেল, লবণ, মাছ, গোশত, তরিতরকারি ও মসলাসহ নিত্য প্রয়োজনীয় দ্রব্যেরমূল্যের লাগাম টেনে ধরতে পারছেন না। দ্রব্যমূল্যের লাগামহীন মূল্যবৃদ্ধির ফলে সীমিত আয়ের মধ্যবিত্ত ও দরিদ্র লোকদের জীবন-যাপন অত্যন্ত কঠিন হয়ে পড়েছে। সরকার মুখে বড় বড় কথা বললেও নিত্য-প্রয়োজনীয় দ্রব্যমূল্য নিয়ন্ত্রণ এবং আম জনতার দুঃখ-দুর্দশা লাঘবে চরমভাবে ব্যর্থ হয়েছে। নেতৃবৃনদ, সরকার জনগণের ভোটে নির্বাচিত নয় বলেই জনগণের প্রতি তাদের কোন দরদও নেই। সরকার কেবল যে কোন পদ্ধতিতে দীর্ঘদিন ক্ষমতায় টিকে থাকতে চায়।